Hari Vyshyvanka

Hari Vyshyvanka ialah perayaan antarabangsa yang bertujuan untuk memelihara tradisi rakyat Ukraine yang membuat dan memakai pakaian kaum bersulam yang dipanggil vyshyvanka. Perayaan tersebut diraikan setiap Khamis ketiga pada bulan Mei. Vyshyvanka, bersama dengan pysanka (telur Paskah tradisional Ukraine), salah satu lambang kebudayaan Ukraine yang paling dikenali.

Perayaan ini tidak terikat dengan mana-mana negara, kaum atau agama. Perayaan ini bukan cuti umum.

Sejarah 

Idea Hari Vyshyvanka telah dicadangkan pada tahun 2006 oleh  yang pada masa itu mahasiswa Universiti Chernivtsi. Voroniuk mencadangkan rakan kelasnya dan pelajarnya memilih satu hari dan memakai baju vyshyvanka bersama-sama. Pada awalnya, beberapa pelajar dan beberapa ahli fakulti memakai baju bersulam. Namun pada tahun berikutnya, perayaan tersebut berkembang ke suatu tahap sehingga semua orang Ukraine meraikannya. Kemudian, hal ini menarik diaspora Ukraine di seluruh dunia, serta penyokong Ukraine. Hari sambutan tersebut sengaja ditetapkan pada hari bekerja dan bukan pada hujung minggu untuk menekankan bahawa vyshyvanka ialah "unsur hidup dan budaya orang Ukraine, dan bukannya artifak purba".

Ulang tahun kelima perayaan tersebut pada tahun 2011 diperingati dengan mencipta Rekod Dunia Guinness bagi bilangan orang teramai berbaju sulam dan berkumpul di satu tempat. Lebih daripada 4,000 orang berpakaian vyshyvanka berkumpul di  Chernivtsi. Pada tahun yang sama, satu baju bersulam besar (4 × 10 meter) dijahit untuk bangunan pusat Universiti Chernivtsi.

Hari Vyshyvanka pada tahun 2015 diraikan di bawah cogan kata "Beri vyshyvanka kepada pembela". Ia merupakan kempen yang dilancarkan untuk menaikkan semangat lawan askar Ukraine dalam Perang Rusia-Ukraine. Perayaan tersebut diperingati di peringkat dunia, sekitar 50 negara di seluruh dunia menyertai tindakan tersebut.

Rujukan 

Penubuhan 2006 di Ukraine
Perayaan Mei
Perayaan di Ukraine
Peristiwa berulang yang ditubuhkan pada 2006
Masyarakat Ukraine
Peristiwa musim bunga di Ukraine
Kebudayaan Ukrainian